Hüt zobe isch jo zLieschtel Cheerus und somit dFasnacht meh odr weniger vorbii. Het mi jo scho bitz gschmeichlet das ich vo einige ghört ha dasd Fasnacht ohni mi öpis anders isch,.. sigs jez als Oberkommandant oder wandelnde Terminkaländer odr Morgestraichbegleitig:).  Aber i has au guet gha. D'Zitt isch zimmli schnäll verfloge. Es isch zwar au scheiss passiert wie.. d'Frida isch mr usem Chinderwage use ufe Chopf gheit.. also mir si bed tschuld xi. Aber es isch nomol guet gange.. es het sooooo brutal usxeh (und tönt, i ghörs jez no), aber isch anschiinend nid schlimm xi.  Irgendwenn die Wuche simer wider bi  de Bonze (em Tor si Brueder sini Familie) iiglade xi. Isch aber nid so das wahre xi. Aber booooah die Villa. Mega. D'Zimmer vo de 2 chline Buebe (öpe 2 und 4i) xeie scho us wie halbi wohnige, mit je eigenem Bad diräkt ans Zimmer aagränzend und so... jo oke..:)  Geschter hani mi mit dr Ann-Christine (dütsches AuPair) im Kino xi go "Juno" luege. No e coole/luschtige/härzige/schöne Film. In dr Schwiz lauft er gläub ab ändi Merz. Und d'Ann isch au ganz e tolli und vorallem wohnt si diräkt in Oslo.. mr  chönnte öis also bitz öfters träffä ..mol luege. Jo s'Lütt kennelerä isch als AuPair scho nid grad so liicht.